Klas 1-stoomlokomotief - Wikipedia
Suid-Afrikaanse Klas 1 4-8-0
ou NGR Klas B 4-8-0 1904
SAR Klas 1 no. 1245, voorheen NGR Klas B no. 275
SAR Klas 1
1,160 mm (45 1/2 dm)
1,170 mm (46 dm)
Totaal: 14.951 m
Enjin: 3.886 m per gekoppelde deel, 6.858 m totaal
4.724 m totaal
14.9 t op die 2de drywer
64.4 t leeg
110.2 t gelaai
SK - SH, SK toegelaat
* 2-asboegies * 762 mm wiele * Lengte 6.891 m
1.645 m binneomtrek
3.683 m binnelengte
325 buise met 50.8 mm omtrek
12 263 m2
203 272 m2
521 mm (20 ½ dm) boor
139.0 kN (31 240 lbf) teen 75% keteldruk
Die Klas 1 is 'n tipe stoomlokomotief wat deur die Suid-Afrikaanse Spoorweë in die vorige eeu gebruik is. Voordat dit deur die Suid-Afrikaanse Spoorweë in 1912 geherklassifiseer is, was dit by die Natalse Regeringspoorweë as 'n "Klas B" lokomotief bekend.
2 Klas 1A
3 Klas 1B
Klas 1[wysig | wysig bron]
Hierdie klas het sy oorsprong in die Natalse Regeringspoorweë. Die klas is ontwerp deur die Hoofingenieur D.A. Hendrie vir NGR as die eerste tenderlokomotief. Hulle was op daardie stadium die kragtigste en het oor 'n langer reikafstand beskik as die bestaande tenklokomotiewe. Vyftig van die lokomotiewe is afgelewer deur North British Locomotive Company in 1904 en 1905. Op daardie stadium was hulle bekend as die tipe Hendrie B. Hulle was toegerus met Walschaerts-klepratwerk wat met D-kleppe gewerk het. Toe die NGR deel van die SAS&H word, is die lokomotief as Klas 1 hergeklassifiseer.
Klas 1A[wysig | wysig bron]
Daar is later nog 21 van die lokomotiewe bestel van dieselfde vervaardiger wat afgelewer is in 1910. Die lokomotiewe se stoomketel was gelig met 32 mm. Hulle was binne die NGR bekend as tipe Improved Hendrie B en later het die SASH hulle geklassifiseer as Klas 1A.
Die lokomotiewe is aanvanklik op die Durban - Pietermaritzburg-hooflyn gebruik en was die eerste om die heen-en-weer tog binne een dag te voltooi. Van die lokomotiewe het ook op die Port Elizabeth-hooflyn gewerk. Hulle is later slegs vir rangeerdoeleindes gebruik en almal is uit diens onttrek in 1975.
Klas 1B[wysig | wysig bron]
Gedurende 1906 is ses van die lokomotiewe verbeter vir gebruik op passasiersdienste. Twee wiele is onder die kajuit geplaas wat die wielkonfigurasie van 4-8-0 na 4-8-2 verander het. Dit het hulle die eerste 4-8-2 tenderlokomotief in die wêreld gemaak. Die lokomotiewe is herklassifiseer as Klas 1B. Tussen 1926 en 1928 is die ekstra wiele verwyder en die klassifikasie terug verander na Klas 1.
NGR no. 277, SAR no. 1247, op Mason’s Mill, Pietermaritzburg, 29 Maart 1979
NGR no. 282, SAR no. 1252, REGM no. 4 op SANRASM, 6 Junie 2011
NGR no. 307, SAR no. 1277, op Delmas Colliery, Hawerklip, Mei 1977
Wikimedia Commons het meer media in die kategorie Klas 1-stoomlokomotief.
↑ 1,0 1,1 Holland, D.F. (1971). Steam Locomotives of the South African Railways, Volume 1: 1859-1910 (1st ed.). Newton Abbott, Devon: David & Charles. pp. 99–101. ISBN 978-0-7153-5382-0.
↑ Holland, D.F. (1972). Steam Locomotives of the South African Railways, Volume 2: 1910-1955 (1st ed.). Newton Abbott, Devon: David & Charles. p. 137. ISBN 978-0-7153-5427-8.
↑ Paxton, Leith; Bourne, David (1985). Locomotives of the South African Railways (1ste uitg.). Kaapstad: Struik. ISBN 0869772112. pp. 34-35
Ontsluit van "https://af.wikipedia.org/w/index.php?title=Klas_1-stoomlokomotief&oldid=1885758"